Mocha Uson

Si Esther Margaux "Mocha" Justiniano Uson mas kilala bilang Mocha, ay isang mang-aawit, mananayaw, modelo, artista, nagbloblog, at pampublikong opisyal mula sa Pilipinas. Isa siya sa mga nagtatag ng grupong Mocha Girls. 

Nagsilbi siya bilang kasapi ng Lupon sa Rebyu at Klasipikasyon ng Pelikula at Telebisyon noong Enero 2017 sa pamamagitan ng paghirang sa kanya bilang Katuwang na Kalihim ng Tanggapang Pampanguluhan sa Operasyong Pangkomunikasyon noong Mayo 2017 ni Pangulong Rodrigo Duterte bilang gantimpala sa kanyang pagsuporta sa kampanya ni Duterte noong halalang pampangulo ng Pilipinas. Nagbitiw siya sa kanyang puwesto noong Oktubre 3, 2018, pagkatapos ng isang serye ng pagkakamali, bagaman may mga nagsasabing pinatalsik siya ng Malacañang. Noong Setyembre 30, 2019, ipinahayag na hinirang ni Duterte si Uson bilang Diputadong Ehekutibong Direktor ng Pangasiwaan sa Kagalingan ng Manggagawa sa Ibayong-dagat, na hindi nagustuhan ng mga netizen.

Talambuhay
Ipinanganak si Mocha Uson sa Dagupan, Pangasinan, Pilipinas. Ang kanyang ama, si Oscar Uson, ay isang hukom ng Panrehiyong Hukuman sa Paglilitis na pinaslang noong Setyembre 2002 sa Asingan, Pangasinan. Ang kanyang ina, si Estrellita Uson, ay isang pedyatrisyan sa Dagupan at gumaling sa sakit na kanser sa suso. Madalas nareregaluhan ang ina ni Uson ng mga keyk at sorbetes na mocha dahil sa kanyang kayumangging balat, na naging inspirasyon sa kanyang palayaw.

Nagtapos si Mocha Uson sa isang digri ng Batsilyer ng Agham sa parmasiya mula sa Unibersidad ng Santo Tomas noong 1998. Sa kalaunan, nagpalista siya sa Pakultad ng Medisina at Pagtitistis ng unibersidad noong 1999, ngunit umalis siya noong kanyang ikalawang taon upang ipagpatuloy ang karera sa pagmomodelo at libangan.

Mga sanggunian

Mga panlabas na link

 https://www.imdb.com/name/nm3436182/

Mga mang-aawit mula sa Pilipinas
Mga artista mula sa Pilipinas
Ipinanganak noong 1982
LGBT mula sa Pilipinas